b"\n_START_ARTICLE_\nJohn Frusciante\n_START_SECTION_\n\xc5\xbdivljenjepis\n_START_PARAGRAPH_\nJohn Frusciante se je rodil 5. marca 1970 v Queensu v New Yorku. Od tam se je najprej preselil v Tuscon v Arizoni, ko pa sta se njegova star\xc5\xa1a lo\xc4\x8dila se je najprej preselil v Santa Monico v Kaliforniji, \xc4\x8dez eno leto pa v Mar Visto v Los Angeles. Tam se je za\xc4\x8del zanimati za punk in rock glasbo._NEWLINE_Ve\xc4\x8dino svojega otro\xc5\xa1tva in mladostni\xc5\xa1tva je pre\xc5\xbeivel s svoji sobi, \xc5\xa1tudirajo\xc4\x8d glasbo in na\xc4\x8din igranja svojih velikih vzornikov, to sta bila Frank Zappa in Jimi Hendrix._NEWLINE_Prvi\xc4\x8d je sli\xc5\xa1al skupino Red Hot Chili Peppers igrati na nekem koncertu leta 1985 in kmalu postal njihov obo\xc5\xbeevalec. Leta 1988 so \xc4\x8dlani komajda osemnajstletnega kitarskega genija povabili v svojo skupino, saj je tega leta umrl njihov kitarist Hillel Slovak. Z njimi je leta 1989 izdal album Mother's Milk, ki je bil do tedaj njihov najuspe\xc5\xa1nej\xc5\xa1i album (s prodanima 2 milijonoma izvodov). Leta 1991 je s skupino izdal album Blood Sugar Sex Magik, ki je podrl vse njihove rekorde, saj so ga prodali v ve\xc4\x8d kot 8 milijonov izvodov. Vendar pa se Frusciante ni dobro sprijaznil z zvezdni\xc5\xa1tvom, zato je za\xc4\x8del jemati velike koli\xc4\x8dine heroina in tega leta 1992 brez pravega razloga tudi zapustil skupino. Postal je zasvojenec s heroinom. To obdobje odvisnosti je zelo vplivalo na njegovo glasbeno izra\xc5\xbeanje in v tem \xc4\x8dasu je posnel dva samostojna albuma in sicer Niandra LaDes and Usually Just a T-Shirt in Smile From the Streets You Hold. Leta 1997 so ga prijatelji prepri\xc4\x8dali, da vstopi v komuno. Naslednje leto se je spet pridru\xc5\xbeil skupini Red Hot Chili Peppers, s katero je leta 1999 posnel uspe\xc5\xa1en album Californication, ki je do\xc5\xbeivel \xc5\xa1e ve\xc4\x8dji tr\xc5\xbeni uspeh. S skupino je posnel \xc5\xa1e albuma By The Way (2002) in Stadium Arcadium (2006). 16. decembra 2009 je oznanil, da zapu\xc5\xa1\xc4\x8da skupino, saj ga trenutno bolj zanima samostojno ustvarjanje v drugih glasbenih smereh._NEWLINE_Leta 2010 je izdal nekaj skladb, ki jih je \xc5\xbee pred leti posnel s prijateljem Omarjem Rodriguezom Lopezom, sodeloval pa je tudi z njegovim bendom Omar Rodriguez Lopez Quartet, igral je kitaro na albumu Sepulcros De Miel."